Entre tinieblas

Entre tinieblas ("Inter tenebroj") estas la titolo de hispana drama filmo de 1983 verkita kaj reĝisorita de Pedro Almodóvar. Ĝi aliras al la mondo de la religio kaj ĝia rilato kun la realo en la tuj ŝanĝiĝanta Hispanio de la 1980-aj jaroj. 

Intrigo

La kunulino de Yolanda, kantistino kaj drogulo, mortas pro trodozo (kaj pro striknino). La polico serĉas ŝin kaj ŝi kaŝiĝas en konvento. Sed la vivo de la monaĥinoj ne estas farita nur el preĝado kaj amo al Sinjoro. Drogo, komplotoj, sekretoj, tigro!, kunvivas en etoso de magia realismo kaj eĉ superrealismo. 

Geaktoraro kaj roluloj
 Cristina Sánchez Pascual - Yolanda
 Julieta Serrano - Abatino
 Chus Lampreave - Fratino Stratetrato
 Marisa Paredes - Fratino Sterko
 Carmen Maura - Fratino Perdita
 Lina Canalejas - Fratino Vipero
 Mary Carrillo - Markizino
 Cecilia Roth - Merche
 Berta Riaza - Nova ĝenerala patrino
 Manuel Zarzo - pastro
 Eva Siva - fratino de Fratino Stratetrato

Analizo
Kiam oni faris tiun filmon, Hispanio estis en la procezo nomita Hispana Transiro kun ŝanĝoj kaj ekonomiaj kaj kulturaj. La lando ĵus eliris el Frankismo, reĝimo kiu havis ĉefan karakteron en ekstrema katolikismo. Tio aperis en la tiama kinarto: ekzemple la reĝimo de Franko apogis filmojn de kristana temaro kiel Marcelino pan y vino. En tiu epoko la moralo de la Katolika Eklezio estis universale akceptita. En tiu filmo, Almodóvar rompis kontraŭ tiu tendenco, montrante la problemojn de morala korupto, kiu povus ekzisti ene de la eklezio. Tiukadre la abatino miksas tion homan kun tio dia preskaŭ freneze, ĉar ŝia enorma di-adorado estas akompanata per ŝia drogomanio inter aliaj partikularecoj. Aliflanke Yolanda decidis fini siajn drogomaniojn spite la fakton, ke ŝi loĝas en konvento en kiu ŝi ne povis fuĝi el drogoj, ĉar ankaŭ tie droguzis la abatino.

Referencoj

 Eksteraj ligiloj 



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1983
Kategorio:Komediaj filmoj
Kategorio:Dramaj filmoj
Kategorio:GLAT-filmoj
Kategorio:Filmoj pri drogoj
Kategorio:Filmoj pri katolikaj monaĥinoj
Kategorio:Hispanio en filmoj